Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 13.11.2012

Návrh

na schválenie prípadu osobitného zreteľa týkajúceho sa prenájmu nebytového priestoru v bytovom dome Sibírska č. 13 v Bratislave 

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
                                                                                	       3. Snímku z katastrálnej mapy
							       4. Podielovú tabuľku – výňatok
							       5. Situáciu

							        

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená zastupovaním vedúceho
oddelenia podnikateľského,
právneho a správy majetku				  

Na rokovanie prizvať:
Spracovateľa

november 2012

Návrh uznesenia

Miestne zastupiteľstvo

1.	konštatuje,

že prenájom nebytového priestoru č. 12-901, o výmere podlahovej plochy 51,35 m2, nachádzajúci sa na prízemí bytového domu na ul. Sibírska č. 13, súpisné číslo 1598 postaveného na pozemku registra „C“ KN č. 11918/1 až 4 a zapísaný na LV č. 3245 v k.ú. Nové Mesto doterajšiemu nájomcovi spoločnosti Pro futuro, s.r.o. so sídlom Sibírska 11, 831 02  Bratislava, IČO:  31 381 553, zapísanej v Obchodnom registri Okresného súdu Bratislava I., Odd.: Sro, vložka č. 7742/B je prípadom hodným osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu, že nájomca užíva nebytový priestor nepretržite od roku 1994, vkladá finančné prostriedky do údržby nebytového priestoru, tento užíva ako obchodný priestor na účely lekárne s prípravou liekov a na predaj zdravotníckeho tovaru doplnkového charakteru.

2. schvaľuje

prenájom nebytového priestoru č. 12-901, o výmere podlahovej plochy 51,35 m2, nachádzajúci sa na prízemí bytového domu na ul. Sibírska č. 13, súpisné číslo 1598 postaveného na pozemkoch registra „C“ KN č. 11918/1 až 4, zapísaný na LV č. 3245 v k.ú. Nové Mesto doterajšiemu nájomcovi spoločnosti Pro futuro, s.r.o. so sídlom Sibírska 11, 831 02  Bratislava, IČO:  31 381 553, zapísanej v Obchodnom registri Okresného súdu Bratislava I., Odd.: Sro, vložka č. 7742/B za nájomné vo výške 67,00 €/m²/rok počnúc 01.12.2012 na dobu neurčitú. 

Zmluva o nájme bude s nájomcom podpísaná do 15 dní od schválenia uznesenia v miestnom zastupiteľstve. V prípade, že nájomca nájomnú zmluvu nepodpíše v lehote do 15 dní od schválenia uznesenia v miestnom zastupiteľstve, toto uznesenie stratí platnosť. 

- s pripomienkami

- bez pripomienok

DÔVODOVÁ  SPRÁVA

Predmet nájmu: 	nebytový priestor č. 12-901 o výmere podlahovej plochy 51,35 m2, nachádzajúci sa na prízemí bytového domu na Sibírskej ulici č. 13, so súpisným číslom 1598 postavený na pozemku registra „C“ KN č. 11918/1, 11918/2, 11918/3 a 11918/4 a zapísaný na LV č. 3245 v k.ú. Nové mesto 

Poznámka:	Výpis z LV č. 3245 k.ú. nové Mesto neprikladáme z dôvodu nesprávneho zápisu nebytového priestoru č. 12-901 pod číslo vchodu „Sibírska 19“ namiesto správneho vchodu „Sibírska 13“, z uvedeného dôvodu prikladáme výňatok z podielovej tabuľky, v ktorej je nebytový priestor popísaný. Zároveň sme požiadali o evidenčnú zmenu v katastrálnom operáte Správu katastra pre hlavné mesto SR Bratislavu listom zo dňa 18.10. 2012 pod spis. zn. č. PPaSM-1093/2012.  

Doba nájmu:	nájom na dobu neurčitú, s možnosťou výpovede aj bez udania dôvodu s trojmesačnou výpovednou lehotou, čo prenajímateľovi umožňuje ukončiť nájomnú zmluvu výpoveďou bez udania dôvodu. V prípade uzavretia nájomnej zmluvy na dobu určitú, je prenajímateľ viazaný výpovednými dôvodmi uvedenými v ust. § 9 zákona č. 116/1990 Zb., o nájme a podnájme nebytových priestorov v znení neskorších predpisov

Výška nájomného:	pôvodná výška nájomného 66,39 EUR/m2/rok
	navrhovaná výška nájomného 67,00 EUR/m2/rok
Celkom nájomné:	3.440,45 EUR/rok

Zálohové platby:	919,44 EUR/rok	

Skutkový stav:	

Uvedený nebytový priestor je využívaný na účely lekárne s prípravou liekov a predaja doplnkového charakteru od roku 1994. Spoločnosť Pro futuro, s.r.o. sa stala nájomcom predmetu nájmu na základe dodatku č. 3/97 zo dňa 17.04.1997 k nájomnej zmluve č 181/94 zo dňa 13.06.1994. Dodatkom č. 9/07 zo dňa 26.03.2007  k nájomnej zmluve č 181/94 zo dňa 13.06.1994 bola doba nájmu predĺžená na päť rokov, do 31.03. 2012. V súčasnosti spoločnosť Pro futuro, s.r.o. užíva predmet nájmu v súlade s ustanovením § 676 ods. 2 zákona č. 40/1964 Zb., Občiansky zákonník v platnom znení, podľa ktorého platí, že: „Ak nájomca užíva veci aj po skončení nájmu a prenajímateľ proti tomu nepodá návrh na vydanie veci alebo na vypratanie nehnuteľnosti na súde do 30 dní, obnovuje sa nájomná zmluva za tých istých podmienok, za akých bola dojednaná pôvodne. Nájom dojednaný na dobu dlhšiu ako rok sa obnovuje vždy na rok, nájom dojednaný na kratšiu dobu sa obnovuje na túto dobu.“
Nájomca vždy riadne a včas platil nájomné a úhrady za služby spojené s užívaním nebytového priestoru. Nájomné je uhrádzané aj v súčasnej dobe a to v súlade s ustanovením        § 676 ods. 2 zák. č. 40/1964 Zb. Občiansky zákonník v znení neskorších predpisov. 
Z dôvodu hodného osobitného zreteľa, v záujme zachovania poskytovania služieb lekárne občanom žijúcim v danej lokalite, ktorí využívajú služby lekárne a sú zvyknutí na zavedenú prevádzku navrhujeme uzavrieť s nájomcom nájomnú zmluvu za doterajších podmienok na dobu neurčitú s možnosťou výpovede aj bez udania dôvodu, s trojmesačnou výpovednou lehotou.

	Podľa § 9a ods. 9 zákona č. 138/1991 Zb. o majetku obcí v platnom znení platí, že: „Ak tento alebo osobitný predpis neustanovuje inak, ustanovenia odsekov 1 až 3 a 5 až 7 je obec povinná primerane použiť aj pri prenechávaní majetku obce do nájmu, a to najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci okrem
 
a) hnuteľnej veci vo vlastníctve obce, ktorej zostatková cena je nižšia ako 3 500 eur,
 
b) nájmu majetku obce, ktorého trvanie s tým istým nájomcom neprekročí desať dní v kalendárnom mesiaci,
 
c) pri nájmoch majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer prenajať majetok týmto spôsobom je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby“.

Ustanovenie § 9a ods. 9 písm. c) zákona o majetku obcí umožňuje obciam reagovať na špecifické situácie v súvislosti s prenechávaním majetku do nájmu a v týchto odôvodnených prípadoch nemusí obec postupovať podľa § 9a odseku 1 až 3 zákona o majetku a v odôvodnených prípadoch nemusí vyžadovať ani trhové nájomné. Prípady hodné osobitného zreteľa zákon nekonkretizuje, je v pôsobnosti obecného zastupiteľstva rozhodnúť trojpätinovou väčšinou prítomných poslancov, v ktorých prípadoch uplatní tento postup. 
	Skutočnosť, že obec prenechala svoj majetok do nájmu podľa § 9a ods. 9 písm. c) zákona č. 138/1991 Zb. o majetku obcí v platnom znení, je potrebné uviesť v uznesení obecného zastupiteľstva.
	Preto vzhľadom na vyššie uvedené odporúčame schváliť prenájom nebytového priestoru č. 12-901 o výmere 51,35 m² nachádzajúci sa na prízemí bytového domu súp. č. 1598 na Sibírskej ulici číslo 13 v Bratislave postavený na pozemku p. č. 11918/1, 11918/2, 11918/3 a 11918/4 registra ”C“, zapísaný na LV č. 3245 k.ú. Nové Mesto ako prípad osobitného zreteľa v zmysle § 9a ods. 9 písm. c) zákona č. 138/1991 Zb. o majetku obcí v platnom znení spoločnosti Pro futuro, s.r.o. so sídlom Sibírska 11, 831 02  Bratislava, IČO:  31 381 553, zapísaná v Obchodnom registri Okresného súdu Bratislava I., Odd.: Sro, vložka č. 7742/B.